ERIKOISJOUKOT
Poliisi! Polvillesi, kädet ylös!
Polvillesi! Kädet ylös!
Käskin polvistua!
Caleb Johansson, teidät on pidätetty Roxane Vialin murhasta.
Mitä helvettiä tuo on?
Hakekaa hänet.
Tarkistakaa rakennus.
Tapahtumat ovat saaneet traagisen käänteen Lévionnan alppikylässä.
Poliisi löysi tänä aamuna 12 ruumista Caleb Johanssonin kodista.
Hän on Écrins-kultin karismaattinen johtaja.
Kaikki alkoi viime viikolla, kun Roxane Vial,
17-vuotias lukiolainen, löydettiin murhattuna...
Hänet kivitettiin kuoliaaksi. Kasvoille oli levitetty antrasiittia.
Nuorelle naiselle suoritettu kamala rituaali -
johti etsivät Écrins-kultin ja sen johtajan, Caleb Johanssonin, luo.
Hän on ainoa selviytyjä tapahtumassa, jota luonnehditaan joukkoitsemurhaksi.
Mutta koska Caleb Johansson kieltäytyy puhumasta,
seinien sisäpuolen tapahtumat jäävät salaisuuden peittoon.
Miten niin kauhea tragedia voi sattua rauhallisessa pikkukylässä?
Paikallisten järkytys on käsinkosketeltavaa.
Vastasit viimein!
Miksi lähdit ilmoittamatta?
Palaan muutaman päivän päästä. Töitä vain. Älä huoli.
Tiimisi ei tiedä siitä. Tarkistin kyllä.
Mitä teet Alpeilla? Miksi olet Lévionnassa?
Käskin sinun lopettaa puhelimeni jäljittämisen, Ida.
Miksi et kertonut? Kerromme toisillemme kaiken.
Tämä on tärkeä tutkimus.
Tulen sitten avuksi.
Älä. Lupaan, että palaan pian.
Isä? Haloo?
Isä?
Isä!
Isä?
Mikä on? - Älä tule tänne!
Isä!
Isä! Mitä tapahtuu?
Isä!
ANTRASIITTI KULTIN SALAISUUS
Luulin, että kaltaisesi pariisilainen yrittäisi iskeä kausityöntekijöitä,
mutta sinähän olet ujo.
Ihan sama.
Huomenna on isot bileet. Jos haluat tavata porukkaa...
Aion ottaa rauhallisesti.
Jos muutat mielesi, tiedät, mistä minut löytää.
Hei! - Välinevuokrasta voit puhua kollegalleni.
Ei kiitos. Ehkä myöhemmin. Minun täytyy löytää isäni ensin.
Voitte odottaa häntä tuolla penkillä.
En minä... - Anteeksi.
Nämä ovat liian pienet. Löytyykö kokoa 45? - Käyn katsomassa.
Sukset ovat hienot. Paljonko ovat kypärät ja sauvat viikoksi?
Isäni nimi on Solal Heilman. Hän on toimittaja. Tunnetko hänet?
En tunne. 150 euroa.
Muistatko Écrins-kultin joukkoitsemurhan?
Roxane Vialin murhan? - Kyllä. Kamala tapaus.
Et sinä. Muistatko sinä? - Jotenkin. Kuten kaikki.
Löysin parin koossa 45. Haen ne. - Kiitos.
Olen niin kömpelö! - Kollegani voi auttaa.
Roméo, hakisitko herralle Allspeedin monot koossa 45?
Kiitos.
Isäni tutki kulttia 30 vuotta sitten.
Hän palasi tänne viime viikolla. Hänet siepattiin.
En osaa auttaa. Soita poliisit.
Katsotko true crime -dokkareita? - En.
Poliisia ei kiinnosta tällaiset jutut. En tarvitse heitä vaan sinua.
Tämä oli isäni hotellihuoneessa. Se olet sinä, eikö?
Se oli hänen tutkintakansiossaan.
Jaro, en löydä Allspeediä.
En tiedä, miksi hänellä on valokuvani. Täytyy jatkaa töitä.
Hankit minut pulaan! - Anteeksi!
Olet hissukseen ehdonalaisesi takia.
Miten tiedät siitä? Kuka olet?
Ymmärrän, että teen tämän ihan väärin.
Sori. En ole tottunut sosiaaliseen kanssakäymiseen.
Olen Ida. Olen nettietsivä. - Mikä?
Nettietsintä on netissä tehtävää tutkimusta.
Loin foorumin nimeltä iData. Ida-ta!
Tilaajani ja minä valitsemme tutkinnan ja keräämme tietoa netistä.
Meitä on satoja. Löydämme tietoa nopeasti.
Rekisteristäni ei tiedetä. En jaa tietojani.
Ihmisillä ei ole aavistustakaan, kuinka paljon tietoa he jakavat nettiin.
Seuraa minua. Googlasin ensin nimesi.
Ei löydy paljon. Yksityiset sometilit. Hyvä.
Sinulla on Copains d'avant -tili, jota et ole käyttänyt vuosiin.
Siitä tiedän, että opiskelit silmätautioppia.
Et ole silmälääkäri, joten jokin meni pieleen.
Ehkä se liittyy kuviin ainejärjestösi Instassa,
joissa olet hyvin huonossa hapessa.
Sinusta on kuvia Anaïs Aymardin kanssa. Hän tägäsi itsensä.
Suhteenne oli vakava. Löysin kuvanne kätilöblogista.
Olette synnytysvalmennuksessa. Tosi söpöä.
Kannabisaiheinen paitasi ei ollut söpö.
T-paidassasi on myös NUX-nimisen yökerhon logo.
Heillä on 2 072 arvostelua.
Pyysin apureitani tutkimaan. He löysivät kommentin vuodelta 2022.
Se kritisoi pitkää, Jaro-nimistä baarimikkoa,
joka mokasi Sex on the Beach -drinkin.
Sinusta tuli baarimikko.
Lääkisopiskelijasta tiskin taakse ja suksivuokraamoon?
Putosit korkealta! Sabotoitko itseäsi jonkun trauman takia?
Suhteesikaan ei näköjään kestänyt.
Kaksi vuotta sitten hän teki julkisen soittolistan,
jossa oli surullisia erobiisejä.
Se ei selitä, miksi olet Lévionnassa.
Netistä ei ollut apua, mutta yhteisöstäni oli!
Erään etsiväni serkku työskentelee Isèressä.
Hän sanoi, että vuokraamosi auttaa entisiä vankeja takaisin työelämään.
Yksi plus yksi on ehdollinen tuomio.
Hei, Jaro! En löydä Allspeediä.
Pitää mennä. Vannon, että olet väärässä. En ole ikinä nähnyt isääsi.
Voi ei!
Ei!
Ei nyt. Ei nyt...
Jaro! Tämä neiti pudotti lautansa tuolihissistä metsään.
Voitko hakea sen? - Mihin metsään?
Huipulla. Tulen mukaasi. Se on helpompaa.
Menkää.
Olen töissä päiväleirillä kylässä.
Olen täällä kauden ajan. Olet uusi täällä.
Mistä olet kotoisin? - Pariisista.
Siistiä!
Yleensä Thierry palkkaa paikallista rupusakkia.
Onko se kaukana?
Ei, se on tuolla.
En ymmärrä.
No, tuota.
Halusin kovasti jutella kanssasi.
Sinulla on koko ajan kiire,
joten valehtelin vähäsen.
En voi nyt, olen töissä.
Etkö voi lintsata muutamaa minuuttia?
Odota.
Olet upea. Haluaisin kyllä.
Minun on mentävä töihin. Nähdäänkö illalla?
Olen illalla töissä. Eikö olekin sääli?
En voi menettää tätä työtä.
Okei.
Heippa.
Ihme tyyppi.
Unohda koko juttu.
Tyyppi on täysi turhake. En halua häntä enää.
Hän taisi muuttaa mielensä.
Soitan kohta.
Kiitos. Nähdään huomenna.
Tarvitset auton tai kuolet täällä.
Varsinkin, jos asemalla pitää käydä joka päivä.
Tiedän, mutta rahasta on nyt vähän tiukkaa.
Olen töissä korjaamolla. Katson, mitä voin.
Onko kaikilla täällä kolme työtä? - Joustavuus on tärkeää.
Kiitos paljon.
Mitä on tapahtunut?
Susihyökkäys.
Mennään.
Voinko auttaa?
Mitä tekisit? - En tiedä.
Kolmas kerta tänä vuonna. En kestä enää.
Älä ole vihainen hänelle. Tämä on vaikeaa aikaa.
Minun läsnäoloni ei auta.
Olet väärässä. Hyvä, että tulit.
Mutta sedällesi -
se tuo mieleen muistoja äitisi kohtalosta.
Eikä sinunkaan varmaan ole helppoa olla täällä.
Menen nukkumaan. Olen ihan poikki.
Älä soita minulle, Jaro.
Et voi estää minua puhumasta tyttärelleni.
Sanoin jo, että tarvitsen aikaa miettiä.
Miettiä mitä? - Sitä, mikä on parasta tytölle.
Mitä tapahtuu, jos joudut vankilaan?
Sanoin jo, että se kaikki on ohi.
Olen varovainen ja palaan Pariisiin puolen vuoden päästä.
Et ole koskaan valmis.
Sinulla on muita ongelmia. Jos et käy terapiassa, minä...
Älä jaksa!
Palkkasin asianajajan.
Mitä tarkoitat?
Haen yksinhuoltajuutta.
Et voi tehdä sitä.
Tiedän, että välimme ovat sekavat ja minä mokasin, mutta...
Olen hyvä isä, Anaïs. Tiedät sen!
Jos olisit hyvä isä, minun ei tarvitsisi valehdella.
Ei tarvitsisi keksiä tekosyitä, koska tuomari pakotti sinut lähtemään.
Anaïs...
AINA SYDÄMISSÄMME
LÖYSIN TÄMÄN AVAIMEN ISÄN ARKISTOISTA
MINKÄ SE AVAA? SE ON YHTÄ TAPAUSTA VARTEN!
Solal, sinun olisi pitänyt tuoda poika minulle.
Kuka sinä olet? - Tuo Jaro minulle.
Mitä kuuluu, Marie? - Hyvä. Entä itsellesi?
Anteeksi häiriö. Clauden veljenpoika on kuulemma täällä.
Jaro Gatsi.
Puhuisin hänelle. - Mikä hätänä?
Ei hätää, Marie. Etsittekö minua?
Teillä on kuuden kuukauden ehdollinen tuomio huumekaupasta.
Olette onnekas, kun ette joutunut vankilaan.
Avustin klubilla eräissä palveluissa. Ei olisi pitänyt.
Siksikö ilmoititte huumeringistä?
Löysitte omatunnon vasta, kun asiakas kuoli yliannostukseen.
Parempi kuin ei mitään.
Ehdollinen tuomionne ja lähestymiskielto -
ovat kai syy, miksi tulitte alueelle.
Olen ehdonalaisvalvojanne. - Olen täällä töissä. En halua ongelmia.
Se on myöhäistä.
Tunnetteko tämän naisen?
Hän vuokrasi eilen lumilaudan.
Siinäkö kaikki?
Lähditte yhdessä noin viiden aikaan, eikö?
Etsimään hänen lautaansa. Mitä hän kertoi?
Ei mitään. Hän ei tullut kotiin.
Näitte hänet viimeisenä. Toivoin, että kertoisitte,
mitä välillänne tapahtui.
Mitään ei tapahtunut.
En tiedä, missä hän on.
Huonoa karmaa?
Olette ollut täällä kaksi päivää.
Ja joku katoaa.
Milloin näitte hänet viimeksi?
En tiedä. Ehkä kuudelta. Hän oli kunnossa!
Mitä hänelle tapahtui? - Ei hajuakaan! Vannon!
Ulkona on nuori nainen,
joka väittää tietävänsä kadonneesta tytöstä.
Palaan pian.
Päivää. - Päivää, rouva.
Tulin, koska minulla on tietoja...
Mitä kerroit heille?
Olin kävelyllä ja näin sinun juttelevan kadonneelle.
En tietenkään kertonut, että seurasin sinua.
Tule jo!
Mitä sinä oikein pelleilet?
Relaa, kerroin totuuden lopusta. Lähditte eri suuntiin.
Sinunlaisesi mies olisi jäänyt sinne ikuisuudeksi.
Jos tytölle tapahtui jotain, sinuun ei kannata tuhlata aikaa.
Auta minua löytämään isäni. En voi muuta.
Mielisairaalalla pitää olla 1,5 tunnin päästä.
Missä? - Isäni piti sinua kiehtovana.
Écrins-kultin johtaja, Caleb Johansson, on ollut siellä 30 vuotta.
Hän soitti isäni huoneeseen eilen. Jäljitin puhelun.
Miten se liittyy minuun? - Caleb Johansson pyysi tavata sinut.
Miksi hän minut haluaa tavata? Miten hän edes tuntee minut?
Siitä tässä tapaamisessa on kyse.
Tämä ei liity minuun mitenkään.
Pitäisikö tässä tavata joku psyko, kun minut on yhdistetty katoamiseen?
Kun sanot sen noin... - Siinä näet!
Kenenkään ei tarvitse tietää.
Lykkyä tykö. - Ei. Odota!
Olet ainoa johtolankani. - Päästä minut ulos.
Tarvitsen sinua, Jaro! Ei, älä! - Päästä irti!
Irti! - Paikka!
Anteeksi. Minulta loppuu aika.
Miten kuulustelu sujui?
Hänellä on alibi, mutta en usko sitä.
Minne menet?
Tapaan Charlènen hiihtokeskuksessa, jossa tyttö katosi.
Odota. - Mitä?
Kutsuitko koirapartion eilen kadonneelle aikuiselle?
Minulla on paha aavistus. - Gio! Älä viitsi!
Taasko se sama vanha teoriasi? - Se ei ole teoria.
Miksi kutsutaan kolmea katoamista vuodessa?
Tilastoksi. Vuorilla kuolee 190 ihmistä vuosittain.
Alueemme ei poikkea tilastoista. Todisteita ei ole.
Koska ei ole resursseja tutkia. - Tässä ei ole tutkittavaa.
Odota!
Kunhan et innostu. Ei muuta.
En halua uutta Fournieria.
En halua helikoptereita etsimään miestä, joka lähti kotoa kertomatta vaimolleen.
En ollut järjissäni. Tiedät sen. Nyt olen kunnossa.
Anna Sofianen hoitaa Emma Marçais.
Olen kunnossa. Onko selvä?
Hae Titouan leiriltä kuudelta. Minä en ehdi.
Mitä tapahtuu?
Hyvä, sinä heräsit. Miten menee? Pelkäsin, että täräytin liian kovaa.
En ole käyttänyt tainnutinta ennen. Oletko kunnossa?
Avaa siteet! Vapauta minut!
Läheltä piti!
Varovasti. Näköjään täällä tarvitaan talvirenkaita.
Hän on hullu. Tyttö on hullu! - En ole.
Hyvin se menee. Kysyt laitoksessa Calebilta isästäni.
Menee korkeintaan tunti. - Sanoin, etten suostu.
Niin pelkäsinkin. Toivottavasti kytät ovat ymmärtäväisiä.
Ymmärtäväisiä?
Kun perun lausuntoni.
Siitä vain. Sen kun teet, niin joudut poseen ennen minua.
Niinkö luulet?
En tiennyt, konstaapeli. Anteeksi...
Hän pakotti. Hän uhkasi tappaa, jos en tee, mitä hän käskee.
Tein, kuten hän sanoi. Ihan kamala olo...
Aika hyvin, eikö? Katsoin pentuna paljon rikossarjoja.
Opin kaikenlaista.
Ei mielisairaalaan voi noin vain kävellä.
Älä sinä siitä huoli.
Aluejohtaja on palveluksen velkaa.
Löysin hänen koiransa. Hän kadotti sen puistoon ja otti yhteyttä...
Ei kiinnosta!
Sääli, koska paljastimme koirien salakuljetusrenkaan...
Aivan helvetin sama! Päästä minut!
Puhun sinulle. Pysähdy ja irrota minut! - Niin herkkä.
Ota rennosti. Nauti maisemista.
Asiakkaasi lähti tosiaan kälppimään...
Mitä nyt, ET? Etsi!
Hyvä poika. Etsi! Mitä löysit?
Vanha kaivoksen sisäänkäynti.
Hei!
Mikä tuo oli?
Professori Chavant sanoi, että olette psykologian tutkijoita.
Tutkimme kultti-ilmiöiden yleistymistä pandemian jälkeen.
Se on hyvin -
huolestuttavaa.
Olin yllättynyt,
että professori Chavant päästi teidät hra Johanssonin luo.
Hän on erityinen potilas.
Onko hän vaarallinen?
Kukaan ei ole vaarallinen 30 vuoden psykoosilääkityksen jälkeen.
Hänellä on tainnutin. - Mitä?
Hän laskee leikkiä. Jätin sen autoon. En ole hullu.
Teillä on vartti aikaa.
Herra Johansson?
Uskon, että tunnette isäni.
Mitä hänelle tapahtui?
Miksi hän tuli luoksenne?
Miksi halusitte tavata Jaron?
Jaro?
Olin oikeassa.
Näen hänen sielunsa silmissäsi.
Mitä?
Sama taistelu pimeyden ja valon välillä. Opetuksistani huolimatta pimeys vei hänet.
Ketä tarkoitatte?
Liekit...
Julietten tuhonneet liekit palavat yhä.
Mistä tunnette äitini?
Näin sinusta usein unta.
Valitun pojasta.
Ehkä vielä on aikaa.
Oliko äitisi kultissa? - Ei. En tiedä!
Jos haluat elää, taistele pimeyttä vastaan aidolla valolla.
Jos haluan elää? Mitä tämä on? - Liekit palaavat.
Ne tulevat sinun ja jälkeläistesi perään. - Mitä sanoit?
Uhkailetko perhettäni? - Päästä hänet!
Liekit palaavat. - Uhkailetko perhettäni?
Jaro, lopeta!
Oletko tyytyväinen? Saitko haluamasi?
Unohda, että tapasit minut.
En voi parantaa teitä. En enää.
Kertoiko isäni, että olen sairas?
Kertokaa, missä isäni on. Minä pyydän!
Nyt riittää! Ulos!
Isäni! Kerro missä hän on! - Ulos täältä!
Kerro, missä hän on! Ei!
Äiti!
Äiti?
Jää on täydellistä. Uskomatonta!
Kaunista!
Tällä saamme yli 10 000 katselukertaa!
Saitko sen?
Siinä on jotain outoa. Jää...
Marine!
Emma Marçais?
Hänet vedettiin ylös. - Sanoin, että minulla oli paha aavistus.
Antrasiittia kasvoilla.
Älä innostu. Älä tee johtopäätöksiä.
Kuten Roxane Vial vuonna 1994.
Pidätät koko ajan kersoja, joilla on antrasiittia kasvoilla.
Se on perinne! - Heitä ei löydetty kuolleena järvestä.
Tiedämmekö, mitä hänelle tapahtui?
Hänellä oli kallovamma, mutta hukkuminenkin on mahdollista.
Ei lietsota paniikkia kahta päivää ennen talvijuhlia.
Seurataan protokollaa ja odotetaan oikeuslääkärin lausuntoa.
Entä se aamuinen epäiltysi?
Tarkistan alibin antaneen tytön lausunnon.
Entä koiraetsintä?
Koira johdatti meidät hylätyn kaivoksen sisäänkäynnille.
Tunsitko maanjäristyksen? - Mitä?
Niin.
Tiedän, mistä se johtui. Se oli varmasti Arcacia.
He saivat luvan avata kaivoksen osia.
He käyttävät räjähteitä.
He etsivät lisää hiiltä tai jotain.
Miksei minulle kerrottu tästä?
Johtoporras ei vielä luota sinuun viime vuoden tapahtumien jälkeen.
Rauhoitu! Hän on ystävä.
Miten menee? - Onko illalla vielä bileet?
Luulin, ettei se ole sinun juttusi. - Mennään.
Okei.
Kaupunki on masentava.
Niinpä. Ei se aina ollut.
Oikeastaan on se ollut.
Kun olin pieni, täällä oli vilkkaampaa. Ennen kuin kaivokset suljettiin.
Ainakin maisema on uskomaton.
Hiihtokeskuskin on aika siisti.
Miksi et ole käynyt täällä, jos vanhempasi ovat täältä kotoisin?
Ai lomallako?
Asuimme Pariisissa isäni kanssa. Äiti tappoi itsensä, kun olin seitsemän.
Hän sytytti asuntomme tuleen.
Voi hitto.
Olen pahoillani.
Katso hansikaslokeroon.
Pyöreä säiliö. Mustavalkoinen.
Ainakin voimme unohtaa tämän mestan.
No?
Mitä sanot?
Eikö olekin mieletön paikka?
Tiedätkö, mitä täällä tapahtui?
Kultti muutti tänne 30 vuotta sitten. Heidät löydettiin talosta kuolleina.
Eikö olekin siistiä?
Mitä tapahtuu?
Ei mitään. Ei kiinnosta.
Sisään ei pääse ilman puhdistuksen merkkiä.
Tervetuloa.
Neiti Heilman, tässä tri Guillon.
Soitan vielä kerran pyytääkseni teitä jatkamaan hoitoanne.
Remission todennäköisyys on pieni, mutta kemoterapia -
voi pidentää elinajanodotettanne jopa vuodella.
Soittakaa, kun saatte viestin,
jotta voimme keskustella mahdollisista hoidoista.
Aika mennä nukkumaan.
Ei vielä! Katsotaan vielä yksi!
Ei, nyt pitää nukkua. Minulla on huomenna aikaisin töitä.
Tulen taas huomenillalla, kuten aina.
Dekkarielokuvan elementit ovat läsnä...
Tiedän, että on vaikeaa olla yksin niin paljon.
Toin sinulle pienen lahjan.
Tietokone!
Pyysin nettiyhteyttä,
jotta voimme nähdä toisemme, vaikka en ole täällä.
Voit jutella ihmisille kaikkialla maailmassa aina, kun haluat.
Kiitos, isä!
Käänteinen kuvahaku ei auttanut. - Vanha itävaltalainen merkki.
Sarjanumeron mukaan tehty Koreassa 80-luvulla.
Hei kaikki. Asun Pusanissa...
Tehtaalla oli 90-luvulla asiakkaana eräs ranskalainen rakennusyhtiö...
Yhtiön nimi on Belmart.
Sivustolla mainitaan kolme hanketta Rhône-Alpesin alueella.
Lévionnassa on yksi.
MAANALAINEN PARKKIHALLI
Miten pääsit tänne?
Säikäytit minut!
Oletko yksin?
Hylättiinkö sinutkin? Sama täällä.
Oletko sattumoisin nähnyt isääni?
Tämä näyttää hänen varastoltaan.
Tiedätkö, missä hän on?
Hän ei tietenkään tullut tänne vain tekemään juttua.
Tämä näyttää tutkimukselta.
Miksi hän ei saanut sitä valmiiksi?
Olet oikeassa. Miksi hän palasi?
Valitun poika.
Julietten tuhonneet liekit palavat yhä.
Tunnistan hänen sielunsa silmissäsi.
Sama taistelu pimeyden ja valon välillä.
Liekit tulevat takaisin sinun ja jälkeläistesi vuoksi.
Katso, se on jätti-iso! Se ei irtoa.
Saan sen varmasti kiinni.
Mitä hittoa minä täällä teen?
Se on hän!
Kehtaatkin näyttää naamasi täällä! - Älä jaksa.
Tapoit tytön, nakkasit järveen, sitten tulet bileisiin? Olet seonnut!
Mitä sanoit? Onko hän kuollut?
Ala painua.
Irti minusta!
Jaro! Mennään.
Helvetin paskiainen!
Ida, olen syvässä kusessa. Se kadonnut tyttö on kuollut.
Auta. Saan syyt niskoilleni.
Varsinkin, jos et pese kasvojasi.
Mitä?
Emma löydettiin myös antrasiittia kasvoillaan.
Ei hyvältä näytä.
Mistä tiedät?
Mikä sen nettijuttusi nimi oli? - Sleuthing.
Poppareita?
Löysin satoja isäni nauhoja.
Niissä on valtavasti tietoa kultista.
Isä haastatteli kaikkia.
Tuo on äitini.
Arvaa, kuka oli hänen paras ystävänsä. Roxane Vial.
Se lukiolaistyttö vuodelta 1994.
Ensimmäinen uhri.
En voi uskoa tätä.
Se on mahdotonta! - Ei se vielä mitään. Katso.
Oli Roxanen idea vierailla yhteisön luona järvitalolla.
Siellä oli kivoja bileitä. Meillä oli hauskaa.
Mutta aika pian tajusin,
että siellä tapahtui jotain hyvin voimallista.
Caleb sanoi, että olen erityinen.
Aloin käydä siellä yksin.
Rakastin Calebia, mutta en siten kuin ihmiset luulivat.
Mitä ihmiset sanoivat?
Kaikki siellä käyvät naiset olivat rakastuneita häneen.
Muka teimme asioita...
Poliisi sanoo, että sen takia valehtelen. Mutta en minä valehtele!
Caleb ei tappanut Roxanea. Hän ei olisi voinut!
Kukaan ei usko. Minua pidetään hulluna. - Minä en pidä sinua hulluna, Juliette.
Ajattelen samalla tavalla kuin sinä.
Isäni ja äitisi pitivät Calebia syyttömänä.
Jos Roxanen tappaja on vapaana, ehkä hän tappoi Emman.
Se on mahdollista. - Miksei isäsi sanonut mitään?
Ehkä hän tarvitsi lisää todisteita.
Jos hän palasi katsomaan nauhoja ja tapaamaan Calebia,
hänen on täytynyt löytää jotain tai sitten hänellä on uutta tietoa.
Siksi he lähtivät hänen peräänsä.
Ehkä äidillesi kävi samoin.
Äitini oli masentunut. Hän tappoi itsensä paljon myöhemmin.
Oletko varma, että se oli itsemurha?
Jaro! Meidän pitää päästä ulos!
Tule, Jaro!
Äiti!
Jaro!
Äiti!
Tekstitys: Eveliina Niemi